wickkiey/tamil-wikipedia-chunked huggingface dataset:
# கிழார்

கிழார், கிழான் என்னும் சொற்கள் உரிமை பூண்டவரைக் குறிக்கும். பெண் ஒருத்திக்கு உரிமை பூண்டவனை அகத்திணை இலக்கணம் ‘கிழவன்’, ‘கிழவோன்’ என்னும் சொற்களால் குறிப்பிடுகின்றன. நிலத்துக்கு உரியவனைத் திருக்குறள் கிழவன் எனக் குறிப்பிடுகிறது.  
இந்தக் கிழார் என்னும் உரிமைப்பெயர் ஊரின் பெயரோடு புணரும்போது எல்லா இடங்களிலும் இனவொற்று மிகாமல் புணர்ந்துள்ளது. எனவே ஊரின் பெயர் ஊரிருள்ள மக்களைக் குறிக்கும் உயர்திணைப் பெயர் எனத் தெரியவருகிறது. இந்த வகையில் அரிசில் கிழார் என்றால் அரிசில் என்னும் ஊரில் வாழும் மக்களுக்கு உரியவர் எனப் பொருள்படும். இது இவருக்கு மக்கள் வழங்கிய விருது.  
அரசன் ஓர் ஊரின் நிலம் முழுவதையும் வழங்கி, இறையிலியாக அதனை கிழார் பெருமகனாருக்கு உரிமையாக்கியதால் ‘கிழார்’ எனச் சிறப்பிக்கப்பட்டார் எனக் கொள்வாரும் உளர். ஆயின், இது அரசனால் வழங்கப்பட்ட விருது. செல்வக் கடுங்கோ வாழியாதன் கபிலருக்கு ஊர் வழங்கியதை எடுத்துக்காட்டாக இந் நிகழ்ச்சிக்குக் கொள்ளலாம்.
# கிழார்

## கிழார் விருது பெற்ற புலவர்கள்

- அரிசில் கிழார்
- ஆலத்தூர் கிழார்
- ஆவூர் கிழார்
- ஆவூர் கிழார் (நெய்தற் சாய்த்துய்த்த ஆவூர் கிழார்)
- ஆவூர் மூலங்கிழார்
- இடைக்குன்றூர் கிழார்
- உகாய்குடி கிழார்
- ஐயூர் மூலங்கிழார்
- கயத்தூர் கிழார்
- கருவூர் கிழார்
- காரி கிழார்
- கிளிமங்கலம் கிழார்
- குறுங்கோழியூர் கிழார்
- கூடலூர் கிழார்
- கோவூர் கிழார்
- நல்லாவூர் கிழார்
- நொச்சிநியமங் கிழார்
- பெருங்குன்றார் கிழார்
- பொதும்பில் கிழார்
- மருங்கூர் கிழார்
- மாடலூர் கிழார்  
புலவரின் தந்தை
- ஆர்க்காடு கிழார் (புலவரின் தந்தை)
- உமட்டூர் கிழார் (புலவரின் தந்தை)
- கோளியூர் கிழார் (புலவரின் தந்தை)  
இலங்கை
- கரவைக்கிழார் (இலங்கை)  
- **காண்க** - பண்டைய தமிழர் விருதுகள்
# கிழான்

சங்ககால அரசர்களில் சிலரும், வள்ளல்களில் சிலரும் கிழான், கிழவன், கிழவோன் அவர்களுடைய நாட்டின் தலைநகரின் அல்லது வாழ்ந்த ஊரின் பெயரோடு சேர்த்துக் குறிப்பிடப்பட்டுள்ளனர். அவர்கள் கிழார் போல அந்த ஊருக்கு உரியவர்கள். இந்த உரிமை அவர்களுக்கு எவ்வாறு வழங்கப்பட்டது என்பதை எண்ணிப்பார்க்கவேண்டும். ஒன்று, இந்த உரிமை அந்த ஊர் அல்லது நாட்டு மக்களால் வழங்கப்பட்டிருத்தல் வேண்டும். அல்லது பேரரசன் ஒருவன் இந்த உரிமையை வழங்கியிருத்தல் வேண்டும்.  
வேறுபாடு
- கிழான் முதலானோர் அரசன் அல்லது வள்ளல்.
- கிழார் எனபோர் புலவர்கள்
# கிழான்

## சங்ககாலக் கிழான்மார்

- இலங்கை கிழவோன்
- ஈந்தூர் கிழான் தோயன்மாறன்
- கரும்பனூர் கிழான்
- கொண்கானங் கிழான்
- சிறுகுடி கிழான் பண்ணன்
- சோழநாட்டுப் பிடவூர் கிழான் மகன் பெருஞ்சாத்தன்
- நாலை கிழவோன்
- நாலை கிழவன் நாகன்
- பொறையாற்றுக் கிழான்
- போஓர் கிழவோன் பழையன்
- மல்லி கிழான் காரியாதி
- மையூர் கிழான்
- வல்லங் கிழவோன்
- வல்லார் கிழான்  
- **காண்க** - பண்டைய தமிழர் விருதுகள்
# பிந்து மாதவி

**பிந்து மாதவி** என்பவர் தமிழ்த் திரைப்பட நடிகையாவார். இவர் தெலுங்குத் திரைப்படங்களிலும் நடித்துள்ளார் இவர் 2008 ஆம் ஆண்டு வெளிவந்த *பொக்கிஷம்* தமிழ்த் திரைப்படத்தின் மூலம் தமிழ்த் திரையுலகிற்கு அறிமுகமானார்.
# பிந்து மாதவி

## தொழில்

ஆந்திரப் பிரதேசத்திலுள்ள மதனப்பள்ளியில் பிறந்தவர் பிந்து மாதவி. அவரது தந்தை வணிகவரித் துறையின் துணை ஆணையாளாரப் பணியாற்றிதால், அவரது சிறுவயதில் திருப்பதி, நெல்லூர், குண்டூர், விஜயவாடா, ஹைதராபாத் எனப் பல நகரங்களில் வசித்தார். வேலூர் தொழிநுட்பக் கழகத்தில் உயிரித் தொழில்நுட்பத்தில் பட்டம் பெற்றார்.  
கல்லூரியில் படித்துக் கொண்டிருக்கும்போது சரவணா ஸ்டோர்ஸ் விளம்பரத்தில் நடித்தார். இவரது பெற்றோர் இவர் திரைப்பட நடிகையாவதை விரும்பவில்லை. தெலுங்கில் சில திரைப்படங்களில் நடித்த இவரை இயக்குநர் கௌதம்மேனன் தான் தயாரித்த வெப்பம் திரைப்படத்தின் மூலம் தமிழ்த் திரையுலகுக்கு அறிமுகப்படுத்தினார்.
|-
|2022
|*பிக்பாஸ் சீசன் 1*
| பங்கேற்பாளர்
| தெலுங்கு
|ஹாட் ஸ்டார்
|-
|2023
|*ஆங்கர் டேல்ஸ்*
| ராதா
| தெலுங்கு
|ஹாட் ஸ்டார்
|-
|2023
|*நியூசென்ஸ்*
| தெலுங்கு
|ஆகா
|}
# பிந்து மாதவி

## தொழில்

### திரைப்படங்கள்

| ஆண்டு | தலைப்பு | கதாப்பாத்திரம் | குறிப்புகள் |
| --- | --- | --- | --- |
| 2008 | *ஆவக்காய் பிர்யாணி* | லட்சுமி ஜந்தியாலா | தெலுங்கு படம் |
| 2009 | *பொக்கிசம்* | அஞ்சலி |  |
| *பம்பர் ஆஃபர்* | ஐஸ்வர்யா | தெலுங்கு |  |
| 2010 | *ஓம் சாந்தி* | நூரி | தெலுங்கு படம் |
| *ராம ராம கிருஷ்ண கிருஷ்ண* | நந்து | தெலுங்கு |  |
| *பிரதி ரோஜூ* | பினு | தெலுங்கு |  |
| 2011 | *வெப்பம் (திரைப்படம்)* | விஜி |  |
| *ஜமீன் (திரைப்படம்)* | அமிர்தா | தெலுங்கு |  |
| 2012 | *கழுகு* | கவிதா |  |
| *சட்டம் ஒரு இருட்டறை* | தியா |  |  |
| 2013 | *கேடி பில்லா கில்லாடி ரங்கா* | மித்ரா மீனலோசினி |  |
| *தேசிங்கு ராஜா (திரைப்படம்)* | தாமரை |  |  |
| *வருத்தப்படாத வாலிபர் சங்கம் (திரைப்படம்)* | கல்யாணி | சிறப்புத் தோற்றம் |  |
| 2014 | *ஒரு கன்னியும் மூணு களவாணிகளும்* | மலர் |  |
| 2015 | *தமிழுக்கு எண் ஒன்றை அழுத்தவும்* | சிமி |  |
| *சவாலே சமாளி (2015 திரைப்படம்)* | திவ்யா |  |  |
| *பசங்க 2 (திரைப்படம்)* | வித்யா அகில் |  |  |
| 2016 | *ஜாக்சன் துரை (திரைப்படம்)* | விஜி |  |
| 2018 | *பக்கா* | நதியா |  |
| 2019 | *கழுகு 2* | மெர்லி |  |
# மது சாலினி

**மது சாலினி** ஓர் இந்தியத் திரைப்பட நடிகையும் தொகுப்பாளினியும் ஆவார். குச்சிப்புடி நடனத்தை நன்கு கற்ற நடனக் கலைஞர் ஆவார். இவர் தமிழ், தெலுங்கு, இந்தித் திரைப்பட நடிகையாவார்.
# மது சாலினி

## தொழில்

மது சாலினி பிறந்ததும் வளர்ந்ததும் ஹைதராபாத் நகரமாகும். இவரது தந்தை ஒரு தொழிலதிபர்; தாயார் ஒரு வழக்குரைஞர். தந்தை இசுலாமிய மதத்தைச் சேர்ந்தவர், தாய் இந்து மதத்தைச் சேர்ந்தவர். தாயைப் போல குச்சிப்புடி நடனம் கற்ற இவர் முதலில் விளம்பரப் படங்களில் நடித்தார். தொலைக்காட்சித் தொகுப்பாளினியாக சிலகாலம் இருந்தார். பின் நடிகையாகத் தெலுங்குத் திரைப்படத்துறைக்குள் நுழைந்தார்.  
2005 ஆம் ஆண்டு முதல் தெலுங்குத் திரைப்படத்தில் அறிமுகமாகி பரவலாகப் பேசப்பட்ட இவர் தொடர்ந்து பல தெலுங்குத் திரைப்படங்களில் நடித்து புகழ்பெற்றார்.  
தெலுங்கில் அடைந்த வெற்றியைத் தொடர்ந்து இவர், குறைந்த செலவில் எடுக்கப்பட்ட *பழனியப்பா கல்லூரி* என்ற தமிழ்த் திரைப்படத்தில் நடித்தார். ஆனால் அப்படம் வெற்றிபெறவில்லை. இவரது அடுத்த தமிழ்த் திரைப்படம் *பதினாறு*. பிரபல தமிழ்த் திரைப்பட இயக்குநர் பாலா இயக்கிய அவன் இவன் திரைப்படத்தில் தன் சொந்தக் குரலில் பேசி நடித்துள்ளார்.  
பாலிவுட் திரையுலகில் இயக்குநர் ராம் கோபால் வர்மாவின் *டிபார்ட்மெண்ட்* என்ற இந்தித் திரைப்படம் மூலம் அறிமுகமானார்.
# ஓம் பூரி

**சர் ஓம் பூரி** (*Sir Om Puri*, , அக்டோபர் 18, 1950 - சனவரி 6, 2017) வழக்கமான இந்தியத் திரைப்படங்களிலும் மாறுபட்ட கலைப்படங்களிலும் பங்காற்றியுள்ள ஓர் இந்திய நடிகர். இவர் பிரித்தானிய மற்றும் அமெரிக்கத் திரைப்படங்களிலும் நடித்துள்ளார்.
# ஓம் பூரி

## துவக்க வாழ்க்கை

ஓம் பூரி அரியானாவின் அம்பாலா நகரில் 1950இல் பிறந்தார். புனேயில் உள்ள இந்தியத் திரைப்பட மற்றும் தொலைக்காட்சிக் கழகத்தில் பட்டம் பெற்றார். 1973ஆம் ஆண்டில் தேசிய நாடகப் பள்ளியிலும் பயின்றார். அங்கு இவருடன் உடன் மாணவராக நசிருதீன் ஷா பயின்றுள்ளார்.
# ஐம்பெரும் அம்பலங்கள்

**ஐம்பெரும் அம்பலங்கள்** அல்லது **ஐம்பெரும் மன்றங்கள்** (*Pancha Sabhai*) என்பது சிவன் நடனக் கோலத்தில் நடராஜராக எழுந்தருளியுள்ள சிவத்தலங்களுள் முக்கியமான ஐந்து தலங்களாகும். இத்தலங்களில் சிவனின் நடனம் நடைபெற்றதாக சைவ சமயத் தொன்மங்கள் கூறுகின்றன. ஐம்பெரும் அம்பலங்கள் *பொன்னம்பலம்*, *வெள்ளியம்பலம்*, *இரத்தினம்பலம்*, *தாமிர அம்பலம்*, *சித்திர அம்பலம்* ஆகும். இவை சிதம்பரம், மதுரை, திருவாலங்காடு, திருநெல்வேலி, குற்றாலம் ஆகிய ஐந்து தலங்களிலுள்ள சிவன் கோவில்களில் அமைந்துள்ள நடராசர் சன்னிதிகளைக் குறிக்கின்றன.  
- சிதம்பரம் நடராசர் கோயில் — பொன்னம்பலம்
- மதுரை மீனாட்சியம்மன் கோவில் — வெள்ளியம்பலம்
- திருவாலங்காடு வடாரண்யேசுவரர் கோயில் — இரத்தினம்பலம்
- திருநெல்வேலி சுவாமி நெல்லையப்பர் திருக்கோவில் — தாமிர அம்பலம்
- குற்றாலநாதர் கோயில் — சித்திர அம்பலம் (சித்திர சபை)  
இவை **கனகசபை**, **இரத்தின சபை**, **ரஜத சபை**, **தாமிர சபை**, **சித்திர சபை** என்றும் அழைக்கப்படுகின்றன.
# ஐம்பெரும் அம்பலங்கள்

## பொன்னம்பலம்

<nowiki/>முனிவர் (இடப்புறம்)]]  
பொன்னம்பலம் அல்லது கனக சபை எனப் பெயர் கொண்டது, சிதம்பரத்திலுள்ள நடராசர் கோவில் ஆகும். இக்கோவில் பஞ்சபூதத் தலங்களில் ஆகாயத் தலமாகும். பெரும்பாலான சிவத்தலங்களில் சிவன் இலிங்க வடிவில் அமைந்திருக்க, இக்கோவிலில் நடனத்தின் தலைவனாக நடராசர் வடிவில் உள்ளார். இங்குள்ள நடராசரின் நடனக்கோலம் ஆனந்த தாண்டவமாகும். இங்கு நடராசர் பதஞ்சலி முனிவருக்கும் வியாக்கிரபாதர் முனிவருக்கும் தனது பிரபஞ்ச நடனத்தை தைப்பூசத் திருநாளில் ஆடிக்காட்டியதாக தொன்நம்பிக்கை உள்ளது.  
இச்சபையில் ஆடியமையால் சிவபெருமானுக்கு<nowiki/>ப் பொன்னம்பலத்தான், பொன்னம்பலநாதன் என்ற பெயர்கள் உருவாயின.
# ஐம்பெரும் அம்பலங்கள்

## வெள்ளியம்பலம்

வெள்ளியம்பலம் அல்லது இரஜத சபை எனப் பெயர் கொண்டது, மதுரை மீனாட்சியம்மன் கோவிலிலுள்ள நடராசர் சன்னிதியாகும். பிற தலங்களில் எல்லாம் இடக்காலைத் தூக்கி ஆடும் நடராசர் வெள்ளியம்பலத்தில் மட்டும் வலக்காலைத் தூக்கி ஆடும் நிலையில் காட்சி தருகிறார். வெள்ளியால் ஆன அம்பலம் (அரங்கம்) என்பதால் இவ்விடம் வெள்ளியம்பலம் எனப் பெயர் பெற்றது.
# ஐம்பெரும் அம்பலங்கள்

## வெள்ளியம்பலம்

### மரபு வழிக் கூற்றுகள்

மீனாட்சி, சுந்தரேஸ்வரர் திருமணத்தைக் காணவந்த பதஞ்சலி முனிவரும் வியாக்கிரபாதர் முனிவரும் சிதம்பரம் நடராசனின் ஆனந்த தாண்டவத்தைக் காணாமல் உணவு உண்ண மறுக்க, சிவன் அவர்களுக்காகத் தான் ஆடிய கோலத்தை மதுரையில் காட்டியருளிய இடம் வெள்ளியம்பலம் எனக் கூறப்படுகிறது.  
பிற தலங்களில் எல்லாம் இடக்காலைத் தூக்கி ஆடும் நடராசர் வெள்ளியம்பலத்தில் வலக்காலைத் தூக்கி ஆடுகிறார். நடனக் கலையைக் கற்ற பாண்டிய மன்னன் இராஜசேகர பாண்டியன், நடனமாடுவதில் உள்ள சிரமத்தை உணர்ந்தான். வெள்ளியம்பலத்தில் உள்ள நடராசர் ஒரு காலில் எப்பொழுதும் நின்றபடி ஆடுவதால் அவருக்குக் கால் வலிக்குமே என்று கருதி அவரிடம் காலை மாற்றி ஆடும்படி வேண்டிக் கொள்ள நடராசரும் அவனுக்காக இடதுகாலை ஊன்றி வலது காலைத் தூக்கி ஆடினதாகத் திருவிளையாடற் புராணம் கூறுகிறது.  
மீனாட்சியை மணந்து மதுரைக்கு அரசனானதால் வெள்ளியம்பலத்தில் நடராசர் பத்துக் கரங்களிலும் ஆயுதங்களுடன் காணப்படுகிறார் என்ற கூற்றும் உள்ளது.
# ஐம்பெரும் அம்பலங்கள்

## இரத்தின அம்பலம்

இரத்தின அம்பலம் அல்லது இரத்தின சபை என்ற பெயர் கொண்டது திருவாலங்காட்டில் அமைந்துள்ள வடாரண்யேசுவரர் கோவில் ஆகும். இங்கு நடராசர் தனது இடதுகாலை உயரத் தூக்கிய நடனக்கோலத்தில் காட்சி தருகிறார். இங்குள்ள நடனக் கோலம் ஊர்த்தவ தாண்டவமாகும்.  
காளி தேவிக்கும் நடராசருக்கும் ,இடையில் நடந்த நடனப் போட்டியில், இருவரில் யார் சிறந்தவர் என்று காணமுடியாதவாறு இருவரும் சமமாக ஆடினர். இறுதியில் நடராசர், கீழே விழுந்த தனது காதணியை நடனம் இடையூறைடையா வண்ணம் இடது காலால் எடுத்து உயரத்தூக்கி எடுத்த காதணியை அதே காலாலேயே அணிய முற்பட, காளியால் அக்கோலத்தில் ஆடமுடியாமல் தன் தோல்வியை ஒப்புக் கொண்டதாகச் சொல்கிறது மரபுவழி வரலாறு. இங்கு ஆருத்ரா தரிசன வழிபாடு சிறப்பாக நடைபெறுகிறது.  
இரத்தின அம்பலத்திலுள்ள நடராசர் அண்டமுற நிமிர்ந்தாடும் பெருமான். இவர் இரத்தின சபாபதி என்று அழைக்கப்படுகிறார். இந்த அரங்கத்தில் ஸ்படிக லிங்கமும் திருமுறைப்பேழையும் உள்ளன. அம்பலத்தைச் சுற்றி வரும்போது சுந்தரர் பதிகம் பதிக்கப்பட்டுள்ளதைக் காணமுடியும். இவ்வம்பலத்தின் விமானம் செப்புத்தகடு வேயப்பட்டு 5 கலசங்களுடன் அமைந்துள்ளது.
# ஐம்பெரும் அம்பலங்கள்

## தாமிர அம்பலம்

தாமிர அம்பலம் அல்லது தாமிர சபை எனப் பெயர் கொண்டது, திருநெல்வேலி நெல்லையப்பர் கோவிலில் அமைந்துள்ள நடராசர் சன்னிதியாகும்.  
நெல்லையப்பர் கோவிலின் உட்புறம் அமைந்துள்ள இந்த அம்பலம் சிறந்ததொரு கலைப்படைப்பாகும். ஆருத்திரா தரிசன விழாவின் போது இங்கு நடராசர் மற்றும் சிவகாமியின் உருவச் சிலைகளுக்கு சிறப்பு வழிபாடு நடைபெறுகிறது. சந்தன சபாபதி என அழைக்கப்படும் நடராசர் தாமிர அம்பலத்துக்குப் பின்னால் உள்ளார். சந்தனத்தால் அலங்கரிக்கப்பட்ட இவரைத் தாமிர அம்பலத்தின் வழியாகப் பார்க்கும் காட்சி மிகவும் அருமையாக இருக்கும். பெரிய சபாபதி என்ற மற்றொரு சன்னிதியும் இக்கோவிலில் நடராசருக்கு உள்ளது. சிறப்பு விசேட நாட்களில் இவருக்கு பூசைகள் நடைபெறுகின்றன. இந்த உற்சவ மூர்த்தி கோவிலுக்கு வெளியே எடுத்துச் செல்லப்படுவதில்லை.
# ஐம்பெரும் அம்பலங்கள்

## சித்திர அம்பலம்

சித்திர அம்பலம் அல்லது சித்திர சபை எனப் பெயர் கொண்டது, குற்றாலநாதர் கோயில் ஆகும். இக்கோவிலின் தல விருட்சம் குறும்பலா என்பதால் குறும்பலாவீஸ்வரர் கோவில் எனவும், கோவில் சங்குவடிவ அமைப்பு கொண்டுள்ளதால் சங்குக் கோவில் எனவும் அழைக்கப்படுகிறது. இங்கு சித்திர அம்பலம் முதன்மைக் கோவிலைவிட்டுச் சற்றுத் தள்ளி ஒரு கண்கவர் சித்திரக் கூடமாக அமைந்துள்ளது. இதன் உட்புறத்தில் நூற்றுக்கணக்கான அழகிய சுவரோவியங்கள், இந்து சமயப் புராணக் கதாபாத்திரங்களையும் நிகழ்வுகளையும் சித்தரிக்கின்றன. முக்கிய திருவிழாக்களின் போது குறும்பலாவீஸ்வரர் கோவிலில் இருந்து நடராசர் உருவச்சிலை இங்கு எடுத்து வரப்பட்டுச் சிறப்பு வழிபாடுகள் நடைபெறுகின்றன. ஆருத்ரா தரிசனத்தின்போது தாண்டவ தீப ஆராதனை நடைபெறும்.
# கண்ணன் நாகனார்

கண்ணன் நாகனார் சங்ககால இசையமைப்பாளர்களில் ஒருவர். பரிபாடல் ஐந்தாம் பாடலை இசையமைத்துப் பாடியவர். செவ்வேள் மீது இளவெயினனார் என்னும் புலவர் 81 அடிகளில் பாடிய இந்தப் பாடலை இவர் பாலையாழ் என்னும் சங்ககால இசையில் பாடினார்.  
முருகனிடம் பொன்னும் பொருளும் விரும்பாமல், அருள், அன்பு, அறம் ஆகிய நற்பண்புகளைத் தரும்படி வேண்டும் இந்த மனப்பாங்கு இந்த இசைவாணரைப் பெரிதும் கவர்ந்த்து எனலாம்.
# நன்னாகனார் (இசைவாணர்)

புலவர் நன்னாகனார் சங்ககாலத்தின் முற்பகுதியில் வாழ்ந்தவர். இசைவாணர் நன்னாகனார் சங்கம் மருவிய காலத்தில் வாழ்ந்தவர். கீரந்தையார் என்னும் புலவர் திருமால்மீது பாடிய பரிபாடலுக்கு இசைவாணர் நன்னாகனார் பண்ணமைத்துப் பாடியுள்ளார். இவர் பாடிய பண் **பாலைப்பண்**. இது **பாலையாழ்** எனவும் வழங்கப்பெறும்.  
திருமாலே! சுற்றத்தாரோடு உன்னை வணங்கும்போது எங்கள் அறிவு எங்களது துன்பத்தைப் பற்றி எதையும் நினைக்காமல் இருக்கும் வரம் தந்தருள்க என வேண்டும் உயர்ந்த உள்ள வரிகள் இந்த இசைவாணரை ஈர்த்திருக்க வேண்டும்.
# நந்நாகனார்

**நந்நாகனார்** சங்ககால இசையமைப்பாளர்களில் ஒருவர். நல்வழுதியார் என்னும் புலவர் பாடிய பரிபாடல் ஒன்றுக்கு இவர் இசை அமைத்துப் பாடியுள்ளார். இவர் அப்பாடலுக்கு வகுத்த சங்ககால இசை பாலைப்பண். இந்தப் பண் பாலையாழ் என்னும் பெயராலும் வழங்கப்படும்.  
இவர் வேறு. நன்னாகனார் வேறு.
- நன்மையை உணர்த்தும் நல் என்னும் அடைமொழி சேர்த்து வழங்கப்பட்ட பெயர் நன்னாகனார்.
- நம் கிழமைப்பெயர் சேர்த்து உரிமையோடு வழங்கப்பட்ட பெயர் நந்நாகனார்.
;இப்பாடலில் இசை காட்டுப் அடிகளில் சில  
:உரையின் உயர்ந்தன்று, கவின்.
:போர் ஏற்றன்று, நவின்று; தகரம்
:மார்பு அழி சாந்தின் மணல் அளறு பட்டன்று;
:துகில் பொசி புனலின், கரை கார் ஏற்றன்று; (95 முதல் 98)  
:தேசும் ஒளியும் திகழ நோக்கி,
:வாச மணத் துவர் வாய்க் கொள்வோரும்;
:இடு புணர் வளையொடு தொடு தோள்வளையர்,
:கட்டு வடக் கழலினர், மட்டு மாலையர்,
:ஓசனை கமழும் வாச மேனியர்,
:மட மா மிசையோர்,
:பிடிமேல் அன்னப் பெரும் படை அனையோர் (21 முதல் 27)
# பஞ்சார்மாசின்

**பஞ்சார்மாசின்** (***Bandjarmasin***) என்பது இந்தோனேசியாவின் தென் கலிமாந்தான் மாகாணத்தின் தலைநகரம் ஆகும் இது போர்னியோ தீவின் தென் பகுதியில் அமைந்து உள்ளது. இந்த நகரம் பாரித்தோ, மர்த்தாபுரா ஆறுகளின் கழிமுகத்தில் அமைந்து உள்ளது. பஞ்சார்மைசின் நகரத்தை *ஆற்று நகரம்* என்றும் அழைப்பார்கள்.  
இந்த நகரத்தில் இருந்து 25 கி.மீ. தொலைவில் சம்சுத்தீன் விமான நிலையம் உள்ளது. திரிசக்தி துறைமுகம் பிரதான வணிகத் தளமாக விளங்கி வருகிறது. 2010ஆம் ஆண்டின் கணக்கெடுப்பின்படி, இதன் மக்கள்தொகை 625,395.
# நாகனார்

**நாகனார்** என்பவர் சங்ககால இசையமைப்பாளர்களில் ஒருவர். நல்லந்துவனார் என்னும் புலவர் பாடிய பரிபாடல் ஒன்றுக்கு இவர் இசையமைத்துப் பாடியுள்ளார். அப்பாடலை இவர் **பாலையாழ்** என்னும் பண் கூட்டிப் பாடிவந்தார். வையை ஆற்றில் மக்கள் நீராடிய முறைமையை இந்தப் பாடல் விரித்துரைக்கிறது.
;இசை கூட்டும் இன்ப அடிகள் சில
:'வரையன புன்னாகமும்,
:கரையன சுரபுன்னையும்,
:வண்டு அறைஇய சண்பக நிரை, தண் பதம்
:மனைமாமரம் வாள்வீரம்,
:சினை வளர் வேங்கை, கணவிரி காந்தள்,
:தாய தோன்றி தீயென மலரா,
:ஊதை அவிழ்த்த உடை இதழ் ஒள் நீலம்,
:வேய் பயில் சோலை அருவி தூர்த்தரப்
:பாய் திரை உந்தித் தருதலான் ஆய் கோல்
:வயவர் அரி மலர்த் துறை என்கோ? (அடிகள் 16 முதல் 25)
இவற்றில் மரவகைகளின் இயல்பும், இருப்பிடங்களும் வேறுபடுத்தித் தெளிவாக்கப்பட்டுள்ளமை தனிச் சிறப்பாகும்.
# பித்தாமத்தர்

**பித்தாமத்தர்** சங்ககால இசையமைப்பாளர்களில் ஒருவர். மையோடக் கோவனார் என்னும் புலவர் பாடிய பரிபாடல் ஒன்றுக்கு இவர் இசையமைத்துப் பாடியுள்ளார். இப் பாடலை இவர் **பாலையாழ்** பண்ணில் பாடிவந்தார். வையை ஆற்றில் அக் கால மக்கள் நீராடிய பாங்கு இப் பாடலில் கூறப்பட்டுள்ளது.
;இப்பாடலில் வரும் இசைக்கூட்டு வெண்பா
:வகை தொடர்ந்த ஆடலுள் நல்லவர்தம்முள்
:பகை தொடர்ந்து, கோதை பரியூஉ, நனி வெகுண்டு,
:யாறு ஆடு மேனி அணி கண்ட தன் அன்பன்
:சேறு ஆடு மேனி திருநிலத்து உய்ப்ப, சிரம் மிதித்து,
:தீர்விலதாகச் செருவுற்றாள் செம் புனல்
:ஊருடன் ஆடுங்கடை. (அடி 72 முதல் 76)
# பெட்டன் நாகனார்

**பெட்டன் நாகனார்** சங்ககால இசையமைப்பாளர்களில் ஒருவர். கடுவன் இளவெயினனார் என்னும் புலவர் பாடிய இரண்டு பரிபாடல்களுக்கு இவர் இசையமைத்துப் பாடியுள்ளார்.திருமாலைப் போற்றும் இந்த இரு பாடல்களுக்கும் **பாலைபண்** கூட்டிப் பாலையாழ் இசையோடு பாடியிருக்கிறார்.
- பெட்டன் என்னும் சொல் பெரிதும் விரும்பத் தக்கவன் என்னும் பொருளைத் தரும். நாகன் என்னும் சொல்லுக்கு இளமைநலம் மிக்கவன் என்பது பொருள்.
;இப் பாடல்களிலுள்ள இசையின்பப் பகுதிகளுக்கு எடுத்துக்காட்டு
1
:மாஅயோயே! மாஅயோயே!
:மறு பிறப்பு அறுக்கும் மாசு இல் சேவடி
:மணி திகழ் உருபின் மாஅயோயே! (பரிபாடல் 3 அடி 1,2, 3)
2
:செவ்வாய் உவணத்து உயர் கொடியோயே!
:கேள்வியுள் கிளந்த ஆசான் உரையும்,
:படி நிலை வேள்வியுள் பற்றி ஆடு கொளலும்,
:புகழ் இயைந்து இசை மறை உறு கனல் முறை மூட்டித்
:திகழ் ஒளி ஒண் சுடர் வளப்பாடு கொளலும்,
:நின் உருபுடன் உண்டி;
:பிறர் உடம்படுவாரா
:நின்னொடு புரைய
:அந்தணர் காணும் வரவு. (பரிபாடல் 2 அடி 60 முதல் 63)
திருமாலின் உருவமும், உணவும், வெளிப்பாடும் இவற்றில் கூறப்பட்டுள்ளன.
# மருத்துவன் நல்லச்சுதனார்

**மருத்துவன் நல்லச்சுதனார்** சங்ககால இசையமைப்பாளர்களில் ஒருவர். இவர் கிட்டியுள்ள பரிபாடல்களில் ஆறு பாடல்களுக்கு இசையமைத்து அவற்றைப் பாடிவந்தவர்.
| பண் | பாடல் எண் | பாடலாசிரியர் | பாடற்பொருள் |  |
| --- | --- | --- | --- | --- |
| பாலையாழ் என்னும் பாலைப்பண் | 6, 8, 9 | நல்லந்துவனார் | முறையே வையை. செவ்வேள், செவ்வேள் |  |
| பாலையாழ் என்னும் பாலைப்பண் | 10 | கரும்பிள்ளைப் பூதனார் | வையை |  |
| நோதிரம் | 15 | இளம்பெருவழுதியார் | திருமால் |  |
| காந்தாரம் | 19 | நப்பண்ணனார் | செவ்வேள் | } |  
இந்த இசையமைப்பாளர் வேறு. பரிபாடல் பாடிய நல்லச்சுதனார் வேறு எனக் கொள்வதே சான்றுகளின் அடிப்படையில் கொள்வது பொருத்தமானது. பெயர் ஒப்புமை பற்றி ஒருவர் எனல் ஒருவகை ஊகம்.
# சான்டி தீவு (நியூ கலிடோனியா)

**சான்டி தீவு** (*Sandy Island*) எனப்படுவது ஆஸ்திரேலியாவிற்கும் நியூ கலிடோனியாவிற்கும் இடையில் பசிபிக் பெருங்கடலின் பவளக் கடல் பகுதியில் உள்ளதாகக் கருதப்படும் ஒரு கற்பனைத் தீவாகும். இந்தத் தீவு பிரபல உலக வலைப்படங்களான கூகிள் மேப்ஸ் போன்றவற்றில் இடம்பிடித்துள்ளது.  
இந்தத் தீவு இவ்விடத்தில் இல்லை என்று 2000ம் ஆண்டளவில் ஒரு தனிப்பட்ட நபர் அறிவித்திருந்தாலும் அந்தக் காலத்தில் இந்தச் செய்தி பிரபலமாகவில்லை. ஆயினும் 2012ம் ஆண்டு கடல் ஆராய்ச்சிக்குச் சென்ற அவுஸ்திரேலியக் குழுவினர் பல்வேறு வரைபடங்களில் இருக்கும் வேறுபாட்டை அறிந்து இந்தத் தீவை நேரில் சென்று பார்க்க முடிவெடுத்தனர். அதன்படி அங்கு சென்று பார்த்தபோது அவ்விடத்தில் அந்த தீவு இருக்கவில்லை. தீவு இருந்ததாகக் குறிப்பிட்ட இடத்தில் சுமார் 1400 அடிக்கு கடல் இருந்தமையும் குறிப்பிடத்தக்கது.
# டெராபைட்டு

**டெராபைட்டு** அல்லது **ரெறாபைற்று** (*terabyte*) என்பது அனைத்துலக முறை அலகுகளின் "டெரா" என்னும் முன்னொட்டை பைட்டு என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. டெரா என்பது 10<sup>12</sup> என அனைத்துலக முறை அலகுகள் குறிப்பிடுகின்றது. ஆகவே,  
:1 டெராபைட்டு =
:::(அல்லது)
:1 டெராபைட்டு = 1 ரில்லியன் பைட்டுக்கள்
:::(அல்லது)
:1 டெராபைட்டு = 1000 கிகாபைட்டுக்கள் ஆகும்.  
இரும முன்னொட்டில்,  
:1 டெராபைட்டு =0.9095 டெபிபைட்டு = 931.32 கிபிபைட்டு ஆகும்.  
இந்த அளவிற்கான குறியீடு **டெ.பை** (*TB*/*TByte*) எனப்படும்.
# கிகாபைட்டு

**கிகாபைட்டு** (*Gigabyte*) என்பது அனைத்துலக முறை அலகுகளின் கிகா என்னும் முன்னொட்டை பைட்டு என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. கிகா என்பது 10<sup>9</sup> என அனைத்துலக முறை அலகுகள் குறிப்பிடுகின்றது. ஆகவே,  
:1 கிகாபைட்டு =  
இந்த அளவிற்கான குறியீடு **கி.பை** (*GB*/*GByte*) ஆகும்.
# 1777

**1777** (**MDCCLXXVII**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் ஞாயிற்றுக் கிழமையில் ஆரம்பமான ஒரு சாதாரண ஆண்டாகும்.
# 1777

## நிகழ்வுகள்

- ஜனவரி 15 - அமெரிக்கப் புரட்சிப் போர்: வெர்மொண்ட் விடுதலையை அறிவித்தது.
- ஜனவரி 16 - வெர்மொண்ட் நியூயோர்க்கில் இருந்து விடுதலையை அறிவித்தது.
- செப்டம்பர் 26 - பிரித்தானியப் படைகள் பிலடெல்பியா நகரை முற்றுகையிட்டுக் கைப்பற்றினர்.
- செப்டம்பர் 27 - பென்சில்வேனியாவின் லான்காஸ்டர் நகரம் இந்த ஒரு நாள் மட்டும் ஐக்கிய அமெரிக்காவின் தலைநகராக இருந்தது.
- அக்டோபர் 4 - அமெரிக்கப் புரட்சி: பிலடெல்பியாவின் ஜெர்மண்டவுன் என்ற இடத்தில் இடம்பெற்ற போரில் ஜோர்ஜ் வாஷிங்டனின் படைகளை சேர் வில்லியம் ரோவின் பிரித்தானியப் படைகள் தோற்கடித்தன.
- டிசம்பர் 24 - கிரிட்டிமட்டி தீவு ஜேம்ஸ் குக்கினால் கண்டறியப்பட்டது.
# 1777

## பிறப்புகள்

- சனவரி - வில்லியம் பார்டன் இங்கிலாந்து அணியின் துடுப்பாட்டக்காரர். (இ. 1825)
- பிப்ரவரி 22 - ஜான் பென்னெட் இங்கிலாந்து அணியின் துடுப்பாட்டக்காரர். (இ. 1857)
- ஏப்ரல் 30 - கார்ல் ஃப்ரெடெரிக் காஸ், கணிதவியலர் (இ. 1855)
- மே 11 - சாமுவெல் பிரிட்ஜர் இங்கிலாந்து அணியின் துடுப்பாட்டக்காரர்.
- சூலை 1 - வில்லியம் ஜெப்ரீஸ் இங்கிலாந்து அணியின் துடுப்பாட்டக்காரர்.
- ஆகத்து 14 - ஆன்சு கிருத்தியான் ஆர்ஸ்டெட் என்பவர் ஒரு தானீசிய இயற்பியல் மற்றும் வேதியியல் ஆய்வாளர். (இ. 1851)
- செப்டம்பர் 24 - இரண்டாம் சரபோஜி அல்லது சரபோஜி மாமன்னர், போன்ஸ்லே வம்சத்தை சேர்ந்த தஞ்சாவூர் மராத்திய இராச்சியத்தின் மன்னர்களுள் ஒருவர். (இ. 1832)
- முதலாம் அலெக்சாந்தர், உருசியப் பேரரசர் (இ. 1825)
- பிரான்சிசு வைட் எல்லிசு 1810 ஆம் ஆண்டு முதல் 1819 ஆண்டு வரை சென்னை மாகாணத்தில் பிரித்தானிய அரசின் கீழ் பணியாற்றிய அதிகாரி. (இ. 1819)
# 1777

## இறப்புகள்

- ஜூன் 1 - இயூஸ்ட்டேக்கீயஸ் டி லனோய் பெல்ஜியம் நாட்டைச் சேர்ந்த ஒரு ஃபிளெமியர் (Flemish) ஆவார். டச்சுக் கிழக்கிந்தியக் கம்பனியின் வணிக நிலையொன்றை இந்தியாவின் மேற்குக் கரையில் உள்ள குளச்சலில் நிறுவுவதற்காக அக்கம்பனியின் கடற்படைத் தளபதியாக அனுப்பட்டவர். (பி. 1715)
# ஒல்லையூர் கிழான்

ஒல்லையூர் கிழான் என்பவன் ஒல்லையூரில் வாழ்ந்த பெருமகன். இவனது மகன் பெருஞ்சாத்தன். இந்தப் பெருஞ்சாத்தனை வென்று ஒல்லையூரைக் கைப்பற்றியவன் ஒல்லையூர் தந்த பூதப்பாண்டியன்.  
ஒல்லையூர் மக்களின் தலைவன் ஒல்லையூர் கிழான். இந்த ஒல்லையூர் மன்னர் ஒருவராலும் இவனுக்கு வழங்கப்பட்டிருக்கலாம். இவனது மகன் பெருஞ்சாத்தன் தன்னாட்சி நிறுவ முயன்ற காலத்தில் பூதப்பாண்டியன் ஒல்லையூரைக் கைப்பற்றித் தன் நாட்டுடன் இணைத்துக்கொண்டான்.
# ஓருனெதியித்தெப்பு

**ஓர்னெட்யித்தெஃபு** (Hornedjitef) என்பவர், பண்டை எகிப்தை ஆண்ட கிரேக்க தாலமி வம்ச பார்வோன் மூன்றாம் தாலமியின் ஆட்சிக் காலத்தில் (கிமு 246-222) கர்னக் நகரத்தில் இருந்த அமுன் கோயிலின் மதகுரு ஆவார். இவர் எகிப்தின் தீபை நகரத்தின் அசாசிஃப் பகுதியில் இருந்து அகழ்ந்து எடுக்கப்பட்ட, தொடக்க தொலமியர் காலத்து வேலைப்பாடுகளுடன் கூடிய கல் சவப்பெட்டி, மரச்சவப் பெட்டி, மம்மி, மம்மியின் முகமூடி போன்றவற்றின் மூலமாக அறியப்பட்டவர். இத்தொல்பொருட்கள் இப்போது பிரித்தானிய அருங்காட்சியகத்தில் உள்ளன. 2010 ஆம் ஆண்டில், பிரித்தானிய அருங்காட்சியகமும், பிபிசியும் இணைந்து செயற்படுத்திய "100 பொருட்களில் உலக வரலாறு" என்னும் திட்டத்தில், உலக வரலாற்றைக் கூறுவதற்காக முதலாவதாகத் தெரியப்பட்டவை இப்பொருட்களே.  
மேற்சொன்ன பொருட்களுடன், இவரது கல்லறையில் வேறு பல பொருட்களும் காணப்பட்டன. இவற்றுள் பாபிரஸ் தாளில் எழுதிய இறந்தோர் நூல், இப்தா-சோக்கர்-ஒசிரிசுவின் நிறந்தீட்டிய மரச்சிலையும் அடங்கும்.
# நீந்தும் கலைமான்

**நீந்தும் கலைமான்** (*Swimming Reindeer*) என்பது, தற்போது பிரித்தானிய அருங்காட்சியகத்தில் உள்ள, 13,000 ஆண்டுகள் பழமையான ஒரு சிற்பத்தைக் குறிக்கும். மாமூத் தந்தத்தின் நுனிப் பகுதியில், இரண்டு கலைமான்கள் நீந்துவது போல் செதுக்கப்பட்டுள்ள இச் சிற்பம் பிரான்சில் கண்டெடுக்கப்பட்டது. இச் சிற்பத்தை 1866 ஆம் ஆண்டில் இரண்டு துண்டுகளாகக் கண்டுபிடித்தனர். ஆனால், 20 ஆம் நூற்றாண்டின் தொடக்கத்திலேயே அபே என்றி பிரேயில் என்பவர் இவ்விரு துண்டுகளும் பொருந்தக்கூடியன என்றும் அவை, இரண்டு கலைமான்கள் ஒன்றின் பின்னால் இன்னொன்று நீந்துவதுபோல் அமைந்த ஒரே சிற்பத்தின் பகுதிகள் என்றும் உணர்ந்தார்.
# சுப்பிறீம் சட்-1

**சுப்ரீம்சட்-1** அல்லது **சைனாசட் 12** (*SupremeSAT-I*, *ChinaSat 12* அல்லது *Zhongxing 12/ZX 12*) சீனா நிறுவனமான *சைனா கிறேட் வோல் இன்டச்ரீ கோப்பறேசன்* மற்றும் இலங்கை நிறுவனம் *சுப்ரீம்சட்* ஆகியவற்றுக்குச் சொந்தமான தொடர்பாடல் செயற்கைக்கோள் ஆகும். இது சீனா, கிழக்காசியா, தெற்காசியா, மத்திய கிழக்கு, ஆப்பிரிக்கா, அவுஸ்த்திரேலியா, சீன கடற்பகுதி, இந்து சமுத்திரப் பிராந்தியம் ஆகியவற்றுக்கான தொடர்பாடல் சேவையினை வழங்க வல்லது. இது புவியிணக்கப்பாதை 87.5° கிழக்கில் அமையும். தலெஸ் அலெனியா ஸ்பேஸ் நிறுவனத்தினால் வடிவமைக்கப்பட்ட இது 15 வருட வாழ்நாட்களைக் கொண்டது. இது இலங்கையின் முதலாவது பகுதியாக உரிமைகொள்ளும் செயற்கைக்கோள் ஆகும். இதன் மூலம் இலங்கை செயற்கைக்கோள் உடைய 45வது நாடும், அதன் பிராந்தியத்தில் இந்தியா, பாக்கித்தானுக்கு அடுத்த மூன்றாவது நாடும் ஆகும்.  
சுப்பிறீம் சட் இலங்கையின் முதலாவது செய்மதி செயற்படுத்தும் நிறுவனம் ஆகும். சுப்பிறீம் சட்-1 நவம்பர் 22, 2012 அன்று விண்ணுக்கு ஏவப்பட உத்தேசிக்கப்பட்டது. ஆனால் சீரற்ற காலநிலை மற்றும் தொழில்நுட்பக் காரணங்களால் நவம்பர் 27, 2012க்குப் பிற்போடப்பட்டது இலங்கை மற்றும் சீன நாட்டுக் கொடிகளைத் தாங்கியதாக இது வலம்வர உள்ளது.
# வார்ப்புரு:Quantities of bytes

| SI இரும முன்னொட்டு | இரும
பாவனை | IEC இரும முன்னொட்டு |  |  |
| --- | --- | --- | --- | --- |
| கிலோபைட்டு (KB) | 10<sup>3</sup> | 2<sup>10</sup> | கிபிபைட்டு (KiB) | 2<sup>10</sup> |
| மெகாபைட்டு (MB) | 10<sup>6</sup> | 2<sup>20</sup> | மெபிபைட்டு (MiB) | 2<sup>20</sup> |
| கிகாபைட்டு (GB) | 10<sup>9</sup> | 2<sup>30</sup> | கிபீபைட்டு (GiB) | 2<sup>30</sup> |
| டெராபைட்டு (TB) | 10<sup>12</sup> | 2<sup>40</sup> | டெபிபைட்டு (TiB) | 2<sup>40</sup> |
| பீட்டாபைட்டு (PB) | 10<sup>15</sup> | 2<sup>50</sup> | பெபிபைட்டு (PiB) | 2<sup>50</sup> |
| எக்சாபைட்டு (EB) | 10<sup>18</sup> | 2<sup>60</sup> | எக்ஸ்பிபைட்டு (EiB) | 2<sup>60</sup> |
| செட்டாபைட்டு (ZB) | 10<sup>21</sup> | 2<sup>70</sup> | செபிபைட்டு (ZiB) | 2<sup>70</sup> |
| யொட்டாபைட்டு (YB) | 10<sup>24</sup> | 2<sup>80</sup> | யொபிபைட்டு (YiB) | 2<sup>80</sup> |
| }<noinclude> |  |  |  |  |  
</noinclude>
# இலங்கையின் தேர்தல் மாவட்டங்கள்

**இலங்கையின் தேர்தல் மாவட்டங்கள்** (*Electoral districts in Sri Lanka*) என்பது இலங்கையின் 1978 அரசியலமைப்பின் படி இலங்கை நாடாளுமன்றத்திற்கு விகிதாசார அடிப்படையில் உறுப்பினர்களைத் தேர்ந்தெடுப்பதற்காக தேர்தல் நோக்கங்களுக்காக மட்டும் அமைக்கப்பட்ட அலகுகள் ஆகும். இதனடிப்படையில் 22 தேர்தல் மாவட்டங்கள் அமைக்கப்பட்டன. இவை 160 வாக்கெடுப்புப் பிரிவுகளாகப் பிரிக்கப்பட்டுள்ளன. இந்த 22 தேர்தல் மாவட்டங்களுக்கும் விகிதாசார பிரதிநிதித்துவ முறையின் கீழ் தேர்தல் நடைபெறுகின்றது.  
இரண்டு தேர்தல் மாவட்டங்களைத் தவிர மீதமான 20 தேர்தல் மாவட்டங்களும் அவற்றின் நிருவாக மாவட்டத்தின் பெயர்களையே தாங்கியுள்ளன. மாறாக, யாழ்ப்பாணம், கிளிநொச்சி ஆகிய நிருவாக மாவட்டங்கள் தேர்தல் நோக்கங்களுக்காக ஒன்றிணைக்கப்பட்டு யாழ்ப்பாணத் தேர்தல் மாவட்டம் என அழைக்கப்படுகிறது. அதே போல், மன்னார், முல்லைத்தீவு, வவுனியா ஆகிய நிருவாக மாவட்டங்கள் ஒன்றிணைக்கப்பட்டு வன்னித் தேர்தல் மாவட்டம் என அழைக்கப்படுகிறது.  
இந்த 22 புதிய தேர்தல் மாவட்டங்களிலும் முதற்தடவையாக 1989 ஆம் ஆண்டில் பொதுத்தேர்தல் நடத்தப்பட்டது.
# இலங்கையின் தேர்தல் மாவட்டங்கள்

## உறுப்பினர்கள்

இலங்கை அரசியலமைப்பின் படி, நாடாளுமன்றம் 225 உறுப்பினர்களைக் (ஆசனம்) கொண்டிருக்க வேண்டும்:
- மாகாண அடிப்படையில், ஒவ்வொரு மாகாணத்திற்கும் 4 உறுப்பினர்கள் என்ற அடிப்படையில் (பகுதி 96(4)) 36 உறுப்பினர்கள் தேர்தெடுக்கப்படுவார்கள். ஒவ்வொரு மாகாணத்திற்குமான உறுப்பினர்கள் குறிப்பிட்ட மாகானத்துக்குள் அடங்கிய தேர்தல் மாவட்டங்களுக்கிடையேயான தொகுதிப் பங்கீட்டு அடிப்படையில் தேர்தெடுக்கப்படுவார்கள். தேர்தல் ஆணையம் ஆண்டு தோறும் அந்தந்த தேர்தல் மாவட்டங்களின் பதிவு செய்யப்பட்ட வாக்காளர்களின் எண்ணிக்கையைப் பொருத்து தேர்தல் மாவட்டங்களின் உறுப்பினர்களின் எண்ணிக்கையை முடிவு செய்யும்.
- 29 இடங்கள் தேசியப் பட்டியலில் இருந்து நியமிக்கப்படுவார்கள் (பகுதி 99A).
# இலங்கையின் தேர்தல் மாவட்டங்கள்

## தொகுதிச் சீரமைப்பு ஆணையம்
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### கொழும்பு

1. கொழும்பு - வடக்கு
1. கொழும்பு - மத்தி
1. பொரளை
1. கொழும்பு - கிழக்கு
1. கொழும்பு - மேற்கு
1. தெகிவளை
1. இரத்மலானை
1. கொலன்னாவ
1. கோட்டை
1. கடுவலை
1. அவிசாவளை
1. ஹோமாகமை
1. மகரகமை
1. கெஸ்பாவ
1. மொரட்டுவை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### கம்பகா

1. வத்தளை
1. நீர்கொழும்பு
1. கட்டானை
1. திவுலப்பிட்டியா
1. மீரிகமை
1. மினூவாங்கொடை
1. அத்தனகலை
1. கம்பஹா
1. யா-எலை
1. மகரை
1. தொம்பே
1. பியகமை
1. களனி
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### கண்டி

1. கலகெதரை
1. ஹாரிஸ்பத்துவை
1. பாததும்பறை
1. உடதும்பறை
1. தெல்தெனியா
1. குண்டசாலை
1. ஹேவாஹெட்ட
1. செங்கடகலை
1. கண்டி
1. யட்டிநுவரை
1. உடுநுவரை
1. கம்பளை
1. நாவலப்பிட்டி
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### மாத்தளை

1. தம்புள்ளை
1. லக்கலை
1. மாத்தளை
1. இரத்தோட்டை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### நுவரெலியா

1. மஸ்கெலியா
1. கொத்மலை
1. ஹங்குரன்கெத்தை
1. வலபனை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### திருகோணமலை

1. சேருவிலை
1. திருகோணமலை
1. மூதூர்
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### காலி

1. பலபிட்டி
1. அம்பலாங்கொடை
1. கரந்தேனியா
1. பெந்தரை-எல்பிட்டியா
1. கினிதுமை
1. பத்தேகமை
1. இரத்கமை
1. காலி
1. அக்மீமனை
1. ஹபராதுவை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### மாத்தறை

1. தெனியாயை
1. ஹக்மனை
1. அக்குரஸ்ஸை
1. கம்புருபிட்டியை
1. தெவிநுவரை
1. மாத்தறை
1. வெலிகாமம்
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### அம்பாந்தோட்டை

1. முல்கிரிகலை
1. பெலியத்தை
1. தங்காலை
1. திஸ்ஸமகராமை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### களுத்துறை

1. பாணந்துறை
1. பண்டாரகமை
1. ஹொரனை
1. புளத்சிங்களை
1. மத்துகமை
1. களுத்துறை
1. பேருவளை
1. அகலவத்தை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### யாழ்ப்பாணம்

1. ஊர்காவற்துறை
1. வட்டுக்கோட்டை
1. காங்கேசன்துறை
1. மானிப்பாய்
1. கோப்பாய்
1. உடுப்பிட்டி
1. பருத்தித்துறை
1. சாவகச்சேரி
1. நல்லூர்
1. யாழ்ப்பாணம்
1. கிளிநொச்சி
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### வன்னி

1. வவுனியா
1. மன்னார்
1. முல்லைத்தீவு
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### மட்டக்களப்பு

1. கல்குடா
1. மட்டக்களப்பு
1. பட்டிருப்பு
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### திகாமடுல்லை

1. அம்பாறை
1. சம்மாந்துறை
1. கல்முனை
1. பொத்துவில்
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### குருநாகல்

1. கல்கமுவை
1. நிக்கவரட்டிய
1. யாப்பகுவை
1. கிரியாலை
1. வாரியபொலை
1. பண்டுவஸ்நுவரை
1. பிங்கிரியை
1. கட்டுகம்பொலை
1. குளியாப்பிட்டி
1. தம்பதெனியா
1. பொல்காவலை
1. குருநாகல்
1. மாவதகமை
1. தொடன்கஸ்லந்தை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### புத்தளம்

1. புத்தளம்
1. ஆனைமடுவை
1. சிலாபம்
1. நாத்தாண்டியா
1. வென்னப்புவை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### அனுராதபுரம்

1. மதவாச்சி
1. ஹொரவபொத்தானை
1. அனுராதபுரம் - கிழக்கு
1. அனுராதபுரம் - மேற்கு
1. கலாவெவை
1. மிகிந்தலை
1. கெக்கிராவை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### பொலன்னறுவை

1. மின்னேரியா
1. மெதிரிகிரியை
1. பொலன்னறுவை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### பதுளை

1. பதுளை
1. பண்டாரவளை
1. ஹாலி-எலை
1. ஹப்புத்தளை
1. மகியங்கனை
1. பசறை
1. ஊவா-பரணகமை
1. வெலிமடை
1. வியளுவை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### மொனராகலை

1. பிபிலை
1. மொனராகலை
1. வெள்ளவாயை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### இரத்தினபுரி

1. எகலியகொடை
1. இரத்தினபுரி
1. பெல்மதுளை
1. பலாங்கொடை
1. இறக்குவானை
1. நிவித்திகலை
1. கலவானை
1. கொலொன்னை
# இலங்கையின் தேர்தல் மாவட்டங்கள்

## தேர்தல் மாவட்டங்களும், வாக்கெடுப்புப் பிரிவுகளும்

#### கேகாலை

1. தெடிகமை
1. கலிகமுவை
1. கேகாலை
1. இரம்புக்கனை
1. மாவனல்லை
1. அறநாயக்கை
1. எட்டியாந்தொட்டை
1. ருவான்வெல்லை
1. தெரனியாகலை
# ஒடுக்க-ஏற்ற வேதிவினைகள்

(H<sub>2</sub>) இரண்டு எலக்ட்ரான்களை இழந்து ஆக்சிசனேற்றம் அடைகிறது. ஃப்ளூரின்(F<sub>2</sub>) அந்த எலக்ட்ரான்களைப் பெற்று ஒடுக்கமடைகிறது.]]  
**ஆக்சிசனேற்ற மற்றும் ஒடுக்க வினைகள்** *(reduction-oxidation, சுருக்கமாக Redox)* என்பது ஒரு வேதிவினை வகை ஆகும். ஒரு தனிமம் அல்லது சேர்மம், வேதிவினைக்கு உட்படும் போது அதன் எலற்றான் எண்ணிக்கையில் மாறுதல் ஏற்பட்டால், அவ்வினை ஒடுக்க ஏற்ற வினை ) வகை வேதிவினையாகக் கருதப்படுகிறது. ஆக்சிசனேற்றம் மற்றும் ஒடுக்கம் என்ற இரண்டு வினைகளும் இடம்பெறுகின்ற வேதி வினைகளில் எலக்ட்ரான் மாற்ற செயல்முறை முக்கியமான இரண்டு கோட்பாடுகளைப் பின்பற்றுகிறது. ஆக்சிசனேற்ற நிலையில் மாற்றம் ஏற்படுகின்ற அனைத்து வினைகளும் ஒடுக்க ஏற்ற வினைகள் என்று அழைக்கப்படுகின்றன. பொதுவாக ஒடுக்க ஏற்ற வினைகளில் வேதியியல் இனங்களுக்குள் எலக்ட்ரான் மாற்றம் நிகழ்கிறது. எந்த வேதிப்பொருளில் இருந்து எலக்ட்ரான் பறிக்கப்படுகிறதோ அப்பொருள் ஆக்சிசனேற்றம் அடைந்ததாகவும், எந்த வேதிப்பொருளுடன் எலக்ட்ரான் சேர்க்கப்படுகிறதோ அப்பொருள் ஒடுக்கம் அடைந்ததாகவும் கருதப்படுகிறது.  
- ஆக்சிசனேற்றம்: ஒரு தனிமம் வேதிவினையில் எலக்ட்ரான்களை இழந்தால் அது ஆக்சிசனேற்றம் அடைவதாகக் கூறப்படுகிறது. அல்லது ஒரு மூலக்கூறு அல்லது அணு அல்லது அயனியால் ஆக்சிசனேற்ற நிலை அதிகரித்தால் அதை ஆக்சிசனேற்ற வினை எனலாம்.
- ஒடுக்கம்: நிகழும் வினையினால் ஒரு வேதிப் பொருள் எலக்ட்ரான்களைப் பெற்றுக் கொண்டால் அவ்வினை ஒடுக்க வினை எனப்படுகிறது. அல்லது ஒரு மூலக்கூறு அல்லது அணு அல்லது அயனியால் ஆக்சிசனேற்ற நிலை குறைந்தால் அது ஒடுக்க வினை எனப்படுகிறது.  
Reduction is the gain of electrons or a decrease in oxidation state by a molecule, atom, or ion.  
ப்பிடித்தல் ஒரு ஒடுக்க-ஏற்ற வேதிவினை ஆகும்.]]
# ஒடுக்க-ஏற்ற வேதிவினைகள்

## பெயர்க் காரணம்

### ஆக்சிசனேற்றம்

ஆரம்ப காலத்தில், ஆக்சிசனுடன் ஒரு தனிமம் வினைபுரிந்து அதன் ஆக்சைடாக மாறுவதே, ஆக்சிசனேற்றம் என்று அழைக்கப்பட்டது. எடுத்துக்காட்டாக, கார்பன்(C) ஆக்சிசனுடன்(O<sub>2</sub>) வினைபுரிந்து, கார்பன்-டை-ஆக்சைடைத் தரும் வினையில் கார்பன், ஆக்சிசனேற்றம் அடைந்து எலக்ட்ரான்களை ஆக்சிசனுக்கு வழங்குகிறது. இது ஒரு ஆக்சிசனேற்ற வினையாகும்.  
(எ-க): <big>C + O<sub>2</sub> -> CO<sub>2</sub></big>  
பின்னர் ஆக்சிசனை ஒத்த தனிமங்கள் இதே போன்ற வேதி வினையில் ஈடுபடுவது, ஆக்சிசனேற்றம் என்று அழைக்கப்பட்டது. அதன் பின்னர், இப்பெயர் மேலும் பொதுவாக்கப்பட்டு, ஒரு தனிமம் எலக்ட்ரான்களை இழக்கும் எல்லா வேதிவினைகளுமே, 'ஆக்சிசனேற்ற வினைகள்' என்று அழைக்கப்பட்டன.
# ஒடுக்க-ஏற்ற வேதிவினைகள்

## பெயர்க் காரணம்

### ஒடுக்கம்

'ஒடுக்கம்' என்ற சொல் எடை குறைதலோடு தொடர்புடையது. அதாவது, முற்காலத்தில், உலேகத்தாதுக்களான, உலோகஆக்சைடுகளிலிருந்து, உலோகத்தை உருக்கிப் பிரித்தெடுப்பர். எடுத்துக்காட்டாக சிங்க்ஆக்சைடு(ZnO), கல்கரியுடன்(C) 1673K வெப்பநிலையில் வினைபுரிந்து 'சிங்க்' உலோகமாக ஒடுக்கமடையும் கீழ்கண்ட வினையைக் கருதலாம்..  
(எ.கா): <big>ZnO + C -> Zn + CO</big>
- இந்நிகழ்வில், சிங்க்ஆக்சைடிலிருந்து, ஆக்சிசன் பிரிந்து செல்வதால் எடை குறைகிறது. இதன் காரணமாக, ஆக்சிசன், சேர்மத்திலிருந்து பிரிந்து செல்லும் அனைத்து வினைகளும் 'ஒடுக்க வினைகள்' என்றழைக்கப்பட்டன.
- பின்னர், ஆக்சிசன் வெளியேறும் போது, உலோகத்தின் எலக்ட்ரான்கள் எண்ணிக்கை அதிகரிப்பதைக் கண்டறிந்தார்கள். எனவே எலக்ட்ரான்களை அதிகரிக்கச் செய்யும் அனைத்து வினைகளுமே, ஒடுக்க வினைகள் என்றழைக்கப்பட்டன.  
(Na) ஃப்ளூரினுடன் (F) இணைந்து சோடியம்ஃப்ளூரைடைத் (NaF) தரும் வினை ஒரு அயனிப் பிணைப்பு வினையாகும். இதில் சோடியம் தனது ஒரு எலக்ட்ரானை இழந்து, ஆக்சிசனேற்றம் அடைகிறது. அதேபோல் இவ்வினையில் ஃப்ளூரின் ஒரு எலக்ட்ரானைப் பெற்று, ஒடுக்கம் அடைகிறது.]]
# ஒடுக்க-ஏற்ற வேதிவினைகள்

## பெயர்க் காரணம்

### ஒடுக்க-ஏற்ற வேதிவினைகள்

தற்காலத்தில் ஆக்சிசனேற்றமும், ஒடுக்கமும் ஒரு வேதிவினையின் எலக்ட்ரான் பரிமாற்ற நிகழ்வுகளை மட்டுமே குறிக்கின்றன. சற்று உற்று நோக்கினால், மேற்சொன்ன அனைத்து வினைகளிலுமே, ஒரு தனிமம் எலக்ட்ரான்களை இழந்தால், மற்றொன்று எலக்ட்ரான்களைப் பெறுகிறது என்பது புலப்படும். எனவே தற்காலத்தில் ஒடுக்க வினைகள், ஆக்சிசனேற்ற வினைகள் இரண்டுமே ஒரே பெயரால், 'ஒடுக்க-ஏற்ற வினைகள்' என்று அழைக்கப்படுகின்றன.  
எடுத்துக்காட்டாக கீழ்கண்ட வினையில், சோடியம்(Na) ஆக்சிசனேற்றமும், ஃப்ளூரின்(F) ஒடுக்கமும் அடைகின்றன.
(எ.கா): <big>Na + F -> Na<sup>+</sup>F<sup>-</sup></big>
# ஒடுக்க-ஏற்ற வேதிவினைகள்

## ஆக்சிசனேற்றி மற்றும் ஒடுக்கிகள்

பிற தனிமங்களை ஒடுக்கக் கூடிய பொருள் ஒடுக்கி *(reductant)* என்றும், பிற தனிமங்களை ஆக்கிசனேற்றம் செய்யக் கூடியவை ஆக்சிசனேற்றி என்றும் அழைக்கப்படுகின்றன. எடுத்துக்காட்டாக, மேற்கண்ட வினையில் சோடியம்(Na) ஒடுக்கியாக செயல்பட்டு, ஃப்ளூரினை(F) ஒடுக்கமடையச் செய்கிறது. அதேபோல் ஃப்ளூரின்(F) ஆக்சிசனேற்றியாகச் செயல்பட்டு, சோடியத்தை(Na) ஆக்சிசனேற்றம் அடையச் செய்கிறது.
# ஒடுக்க-ஏற்ற வேதிவினைகள்

## ஒடுக்க-ஏற்ற வினைகளுக்கு எடுத்துக்காட்டுகள்

ஐதரசன் மற்றும் புளோரின் ஆகிய வாயுக்களுக்கு இடையில் நிகழும் வேதிவினையை ஒடுக்க-ஏற்ற வினைகளுக்கு சிறந்த உதாரணமாகக் கூறலாம். இவ்வினையில் ஐதரசன் ஆக்சிசனேற்றம் அடைகிறது. புளோரின் ஒடுக்கம் அடைகிறது.
: + → 2&nbsp;HF
இந்த ஒட்டுமொத்த வேதிவினையை நாம் இரண்டு சமன்பாடுகளாகப் பிரித்து எழுதலாம்.
ஆக்சிசனேற்றத்தை,
: → 2&nbsp;H<sup>+</sup> + 2&nbsp;e<sup>−</sup>
ஒடுக்க வினையை,
: + 2&nbsp;e<sup>−</sup> → 2&nbsp;F<sup>−</sup>
இவ்விரண்டு அரை வினைகளையும் தனித்தனியாக ஆராய்ந்து அலசினால் ஒட்டுமொத்த ஒடுக்க ஏற்ற வினையை நம்மால் கூடுதலாக புரிந்துகொள்ள இயலும். ஒட்டுமொத்த ஒடுக்க ஏற்ற வினையின் முடிவில் நிகர மின்சுமையில் மாற்றம் ஏதும் ஏற்படவில்லை. ஆக்சிசனேற்ற வினையில் உபரியாகக் காணப்படும் எலக்ட்ரான்களின் எண்ணிக்கை ஒடுக்க வினையில் எடுத்துக் கொள்ளப்படும் எலக்ட்ரான்களின் எண்ணிக்கைக்குச் சமமாக இருக்கிறது.
மூலக்கூற்று வடிவிலும் இத்தனிமங்க்களின் ஆக்சிசனேற்ற நிலை எப்போதும் 0 என்ற நிலையிலேயே உள்ளது. முதல் பாதி வினையில் ஐதரசன் 0 என்ற ஆக்சிசனேற்ற நிலையில் இருந்து +1 என்ற ஆக்சிசனேற்ற நிலைக்கு ஆக்சிசனேற்றமடைகிறது. இரண்டாவது பாதி வினையில் புளோரின் 0 என்ற ஆக்சிசனேற்ற நிலையில் இருந்து -1 என்ற நிலைக்கு ஒடுக்கமடைகிறது.
இரண்டு அரைபாதி வினைகளையும் ஒன்றாகச் சேர்க்கும் போது எலக்ட்ரான்களின் எண்ணிக்கை இரத்து ஆகிறது.  
:{|
|align=
|→
|align=2&nbsp;H<sup>+</sup> + 2&nbsp;e<sup>−</sup>
|-
|align= + 2&nbsp;e<sup>−</sup>
|→
|align=2&nbsp;F<sup>−</sup>
|-
|colspan=3|<hr />
|-
|align=H<sub>2</sub> + F<sub>2</sub>
|→
|align=2&nbsp;H<sup>+</sup> + 2&nbsp;F<sup>−</sup>
|}  
அயனிகள் தொடர்ந்து இணைந்து ஐதரசன் புளோரைடு சேர்மத்தை உருவாக்குகின்றன,  
:2&nbsp;H<sup>+</sup> + 2&nbsp;F<sup>−</sup> → 2&nbsp;HF  
ஒட்டுமொத்த வினையை பின்வருமாறு எழுதலாம்.  
: + → 2&nbsp;HF
# ஒடுக்க-ஏற்ற வேதிவினைகள்

## உலோக இடப்பெயர்ச்சி

இந்த வகையிலான வினையில், ஒரு சேர்மத்திலுள்ள அல்லது ஒரு கரைசலிலுள்ள உலோக அணுவானது மற்றொரு உலோகத்தின் அணுவால் இடப்பெயர்ச்சி செய்யப்படுகின்ற வகை வினையாகும்.  
எடுத்துக்காட்டாக துத்தநாகம் உலோகம் ஒரு தாமிர(II) சல்பேட்டுக் கரைசலில் வைக்கப்படும் போது துத்தனாகம் தாமிரத்தை இடப்பெயர்ச்சி செய்கிறது. தாமிரம் வீழ்படிவாக மாறுகிறது.
Zn(நீ)+ CuSO<sub>4</sub>(நீரிய) → ZnSO<sub>4</sub>(நீரிய) + Cu(திண்மம்)
மேற்கண்ட வினையில் துத்தநாகம் தனிமமானது தாமிர சல்பேட்டிலிருந்த தாமிரத்தை இடப்பெயர்ச்சி செய்துவிட்டு தாமிரம் உலோகத்தை தனித்து விடுகிறது,  
இவ்வினைக்கான அயனிச் சமன்பாடு:  
:Zn + Cu<sup>2+</sup> → Zn<sup>2+</sup> + Cu  
மேற்கண்ட இரண்டு அரை வினைகள் போல இங்கு துத்தநாகம் ஆக்சிசனேற்றமடைகிறது.  
:Zn → Zn<sup>2+</sup> + 2&nbsp;e<sup>−</sup>  
இங்கு தாமிரம் ஒடுக்கப்படுகிறது.  
:Cu<sup>2+</sup> + 2&nbsp;e<sup>−</sup> → Cu
# யவனிகா ஸ்ரீராம்

**யவனிகா ஸ்ரீராம்** (பிறப்பு: 1962) தமிழகத்தைச் சேர்ந்த எழுத்தாளரும், கவிஞரும் ஆவார். அத்தோடு விமர்சகராகவும், கட்டுரை மற்றும் சிறுகதை எழுத்தாளராகவும் அறியப்படுகிறார். தமிழில் அரசியல் மற்றும் பாலுமை சார்ந்த கவிதைகள் எழுதுபவர். தமிழ்நாட்டின் பல கல்லூரிகளில் நவீன கவிதைகள் பற்றி வகுப்பெடுக்கிறார்.
# யவனிகா ஸ்ரீராம்

## வாழ்க்கைச் சுருக்கம்

தமிழ்நாட்டில் திண்டுக்கல் மாவட்டத்திலுள்ள சின்னாளப்பட்டி என்னும் ஊரில் 1962ம் ஆண்டு ராமசாமி-மகமாயி அம்மாள் ஆகியோருக்கு இரண்டாவது மகனாகப் பிறந்தார். சின்னாளப்பட்டி தேவாங்கர் ஆண்கள் உயர்நிலைப் பள்ளியில் பள்ளி இறுதி வகுப்பு வரை முடித்தார். தன் 19ம் வயதில் இலக்கியத்தினுள் நுழைந்தார். கம்பர், பாரதி, பாரதிதாசன் ஆகியோரின் வழியே கவிதையில் ஆர்வத்தை வளர்த்துக் கொண்டவர். தனது தந்தையின் குடும்ப வணிகத்தை மேற்கொண்டு தமிழ்நாடு முழுக்கப் பயணித்தார். அதே வணிகக் காரணங்களுக்காக கிழக்காசிய நாடுகளுக்கும் இந்தியாவின் வடமேற்கு மாநிலங்களுக்கும் பன்முறை பயணம் செய்ததில் சேகரித்த காட்சிப் பின்னணிகளைக் கொண்டு பிரித்தானியக் காலனிய ஆதிக்கத்திற்கும் நாடு சுதந்திரமடைவதற்கும், பிறகு 1990களில் அறிமுகமான பொருளாதாரத் திறப்பிற்கும் அதன் விளைவான பின் காலனித்துவத்திற்கும் தனது மொழியின் இலக்கியத் தொன்மங்களுக்கும் இடையே நிலம் உடல் ஆகியவற்றை மீட்டெடுக்கும் வகையில் தன் படைப்புகளை அறிமுகப்படுத்துகிறார்.  
பிற்காலத்தில் சுந்தர ராமசாமி, ஞானக்கூத்தன், கலாப்ரியா, ரமேஷ்-பிரேம், பிரம்மராஜன், சுகுமாரன், சேரன், ஆத்மாநாம் போன்றோரின் தாக்கத்தில் நவீன கவிதைக்குள் வந்தார். தமிழில் தன்னைப் ‘பின் காலனித்துவக் காலக் கவிஞன்’ என்று அடையாளப்படுத்திக் கொள்கிறார்.
# யவனிகா ஸ்ரீராம்

## படைப்புகள்

### கவிதைத் தொகுப்புகள்

- இரவு என்பது உறங்க அல்ல (1998)
- கடவுளின் நிறுவனம் (2005)
- சொற்கள் உறங்கும் நூலகம் (2007)
- திருடர்களின் சந்தை (2009)
- காலத்தில் வராதவன் (2010) [ தேர்ந்தெடுக்கப்பட்ட கவிதைகளின் தொகுப்பு ]
# யவனிகா ஸ்ரீராம்

## படைப்புகள்

### கட்டுரைத் தொகுப்பு

- நிறுவனங்களின் கடவுள் (2011)
# ஊதாமனை

**ஊதாமனை** அடுப்பு ஊதுவதற்காகப் பயன்படும் ஒரு கருவியாகும். மர விறகுகள் அல்லது குச்சிகள் அல்லது மரப்பொடிகள் இவைகளைக் கொண்டு நெருப்பு அல்லது அடுப்பு மூட்டப்படும்போது (எரிக்கப்படும் போது) எளிதில் தீப்பற்றிக் கொள்வதற்காக ஊதும் ஒரு கருவியாகும். இது இரும்பால் செய்யப்பட்ட நீளக்குழல் போன்ற அமைப்பில் காணப்படும். எனவே இது **ஊதுகுழல்** எனவும் அழைக்கப்படுகிறது.  
இதன் ஒரு முனையில் விசையுடன் காற்றினை வாய்வழியாக லேசாக எரிந்து கொண்டிருக்கும் அடுப்புக்குள் பல முறை ஊதுவர். இதானல் லேசாக எரிந்து (கனன்று) கொண்டிருக்கும் தீயானது மேலும் நன்கு எரியவதற்கான காற்று அடுப்பிற்குள் செலுத்தப்பட்டு தீ நன்கு எரியும்.  
விறகடுப்புக்கள் வேகமாக மறைந்து வரும் இக்காலச்சூழலில் இதன் பயன்பாடும் மிகவும் குறைவாகவே உள்ளது.
# சங்ககாலச் சிற்பங்கள், திருப்பரங்குன்றம்

திருப்பரங்குன்றத்து முருகன் கோயிலில் **சங்க காலச்சிற்பங்கள்** காணப்படுவதைப் பரிபாடல் பாடலொன்று குறிப்பிடுகிறது. இவை கல்லில் வடிக்கப்பட்ட புடைப்போவியங்கள். இரண்டு கதைகளை விளக்கும் இந்தச் சிற்பங்கள் இருந்தது பற்றிய குறிப்புகள் அப்பாடலில் வருகின்றன.
# சங்ககாலச் சிற்பங்கள், திருப்பரங்குன்றம்

## பாடல் தரும் செய்தி

காமன், இரதி ஆகியோர் சிற்பங்கள் தனித்தனியாகவும், தழுவிநிற்கும் காட்சியாகவும் சிற்பங்கள் வடிக்கப்பட்டிருந்தன. (உடலியல் இன்பத்திற்கான ஆண் வடிவம் காமன் என்றும் பெண் வடிவம் இரதி என்றும் அழைக்கப்படுவது வடநூல் கதை வழக்கு. தமிழில் இவை குறிஞ்சித்திணையின் உரிப்பொருள்.) விழாக் காலத்தில் அங்குச் சென்றவர்களில் சிலர் அச்சிற்பங்களைப் பார்த்து இவை என்ன என்று வினவ, தெரிந்தவர்கள் அவற்றை விளக்கிச் சொல்வதாகப் பாடல் அமைந்துள்ளது.  
பதிலளித்தோர், கவுதம முனிவனின் மனைவி அகலிகை. கவுதமன் உருவம் கொண்டு வந்த இந்திரன் அகலிகையை ஏமாற்றி அவளோடு புணர்ந்தான். வெளியில் சென்ற கவுதமன் திரும்பியபோது உண்மை வெளியாயிற்று. இந்திரன் பூசை(பூனை) உருவம் கொண்டு நழுவினான். கவுதம முனிவன் சினம் கொண்டு இருவரையும் சபிக்க அகலிகை கல்லானாள். எனும் கதையை விளக்கும் சிற்பங்கள் இவை என உரைத்ததைப் பாடல் சுட்டுகிறது.  
பாடல் குறிக்கும் கதைப் புராணக் கதை. இதில் ஏமாற்றுப் புணர்ச்சி உள்ளதால் தமிழில் வரும் மருதத்திணையின் உரிப்பொருளோடு ஒப்பிட முடியாது.
# கேப்ஸ்யூல் எண்டோஸ்கோபி

**கேப்சியூல் எண்டோஸ்கோப்பி,** (*Capsule endoscopy*) மருத்துவத்தில் செரிமானத் தொகுதியைக் காணொளியாகப் பதிவு செய்யப் பயன்படுத்தப்படும் ஒரு புதிய வழியாகும். மாத்திரை வடிவில் ஒரு சிறிய புகைப்படக்கருவி பயன்படுத்தப்படுகிறது. இம்மாத்திரை வடிவப் புகைப்படக்கருவி 27மிமீ நீளமும் 11மிமீ விட்டமும் கொண்டது. ஒரு நோயாளி விழுங்கிவிடும் மாத்திரை போன்ற புகைப்படக்கருவி பின்னர், அவரது இரைப்பை குடல் உள்ளே படங்களை எடுக்கும். காப்ஸ்யூல் எண்டோஸ்கோபி முறை மற்றைய எண்டோஸ்கோபி முறைகளால் பார்க்க முடியாத சிறுகுடல் பகுதியைக்கூட ஆய்வுசெய்ய உதவுகிறது.  
பெரும்பாலும் இந்த வகையான பரிசோதனைகள் இரத்தக்கசிவு மற்றும் வயிற்றுவலிக்கான காரணங்களைக் கண்டறிய உதவுகிறது. இந்த வகையான நடைமுறை அமெரிக்க உணவு மற்றும் மருந்து நிர்வாகத்தால் (FDA) 2001 ஆம் ஆண்டு ஏற்றுக்கொள்ளப்பட்டது.
# சங்ககாலச் சமையல் நூல்

தமிழில் எழுதப்பட்ட சமையல் நூல் ஒன்று சங்ககாலத்தில் இருந்ததைச் சிறுபாணாற்றுப்படை என்னும் நூல் குறிப்பிடுகிறது. ஓய்மானாட்டு நல்லியக்கோடன் பாணர்களுக்கு விருந்து படைக்கும்போது இந்த நூலிலுள்ள முறைமை வழுவாமல் சமைக்கப்பட்ட உணவை இட்டான் என்கிறது.  
இந்த நூல் **அருச்சுனனின்** அண்ணன் **வீமனால்** எழுதப்பட்டதாம். இது வடமொழி நூலின் தமிழாக்கம் போலும்.
# குறும்பியன்

**குறும்பியன்** சங்ககால மன்னர்களில் ஒருவன். புலவர் பரணர் இவனைப் பற்றிய செய்திகளைத் தருகிறார்.
இவன் 'வளங்கெழு தானைக் கொற்றக் குறும்பியன்' எனப் போற்றப்பட்டுள்ளான். இவனது படைத்தலைவன் திதியன்.  
அன்னி மிஞிலி என்பவள் கோசர்குடிப் பெண். இவளது தந்தை வயலை உழுதபின் உழுத எருதுகளை மேய விட்டிருந்தான். உழுத களைப்பால் அவன் சற்றே அயர்ந்துவிட்டான். அந்த நேரத்தில் அவன் மாடுகள் அருகிலிருந்த பசுமையான வரகுப் பயிர்களை மேய்ந்துவிட்டன. வயல்காரன் ஊர் முது கோசர்களிடம் முறையிட்டான். ஊர் முது கோசர் அன்னி மிஞிலியின் தந்தையை நன்றாக அடித்தனர். அத்துடன் விடாமல், மாடுகள் மேயப் பார்த்துக்கொண்டிருந்தான் எனத் தீர்மானித்து, அவனது இரண்டு கண்களையும் தோண்டிவிட்டனர்.  
தந்தைக்கு இழைத்த கொடுமையைப் பொறாத மகள் இந்தக் குறும்பியனிடம் முறையிட்டாள். குறும்பியன் தன் படைத்தலைவன் திதியனை அனுப்பிக் கோசர் கொட்டத்தை அடக்கினான்.
# சனனி ஐயர்

**சனனி ஐயர்** (*Janani Iyer*) என்பவர் ஓர் இந்தியத் திரைப்பட நடிகை. பல்வேறு தமிழ் தொலைக்காட்சி விளம்பரங்களில் நடித்துள்ள இவர், அவன் இவன் திரைப்படத்தின் மூலம் பிரபலமானார்.
# சனனி ஐயர்

## ஆரம்ப வாழ்க்கை

சனனி ஐயர் சென்னையில் உள்ள ஓர் தமிழ்க் குடும்பத்தில் பிறந்து, வளர்ந்தார். சென்னை கோபாலபுரத்திலுள்ள தயானந்த ஆங்கிலோ வேதப்பாடசாலையில் பள்ளிப்படிப்பை படித்து முடித்தார். பின்னர் சென்னையில் உள்ள சவீதா பொறியியல் கல்லூரி<nowiki/>யில் கணினி அறிவியல் பாடத்தினைப் படித்து முடித்தார்.
# சனனி ஐயர்

## தொழில்

சனனி படிப்பிற்கு பின்னர், வடிவழகில் கவனம் செலுத்தினார். சுமார் 150-க்கும் மேற்பட்ட பிராந்திய விளம்பரங்களில் வடிவழகியாகத் தோன்றியிருக்கிறார். எனினும் எப்போதும் நடிகையாக கனவு கண்டதாகவும் நடிப்பினை வாழ்வின் பேரார்வமாக கருதுவதாகவும் அவர் கூறினார்.
# சனனி ஐயர்

## திரைப்படங்கள்

- திரு திரு துரு துரு (துணை நடிகை)
- விண்ணைத்தாண்டி வருவாயா (துணை நடிகை)
- அவன் இவன் (முதல் படம்)
- பாகன்
- தெகிடி
- அதே கண்கள்
- முப்பரிமாணம்
- பலூன்
- விதி மதி உல்டா
- தர்மபிரபு
- கூர்மன்
- வேழம்
- பகீரா
- கருங்காப்பியம்
- இப்படிக்கு காதல்
- ஹாட் ஸ்பாட்
- தொலைக்காட்சி
- யாக்கைத்திரி (படப்பிடிப்பில்)
- முன்னறிவான் (படப்பிடிப்பில்)
# சனனி ஐயர்

## தொலைக்காட்சி

- பிக்பாஸ் 2 (2018)
- பிக்பாஸ் 3 (2019, சிறப்பு விருந்தினர்)
- ஆனந்த விகடன் சினிமா விருதுகள் (2020, தொகுப்பாளர்)
- சூப்பர் சிங்கர் (2024, சிறப்பு விருந்தினர்)
# சனனி ஐயர்

## வலைத் தொடர்

- மைத்ரி (2023, டிஸ்னி ஹாட்ஸ்டார்)
# குழு

**குழு** (*group*) என்பது இரண்டுக்கு மேற்பட்டவை சேர்ந்து இருப்பதை குறிப்பதற்குப் பயன்படுத்தப்படுகிறது.
# குழு

## கணிதம்

- குலம்
- குலக் கோட்பாடு
# குழு

## அறிவியல்

**வேதியியல்**
- வேதி வினைக்குழு
- நெடுங்குழு (தனிம அட்டவணை)  
**உயிரியல்**
- பயிரிடும்வகைப் பிரிவு  
**அண்டவியல்**
- உட் குழு
# குழு

## சமூகவியல்

- குழு நடவடிக்கை
- குழு நடத்தை
- இனக் குழு
- குடும்பம்
# குழு

## கணியமும் இணையமும்

- கூகிள் குழுமம்
- முகநூல் வசதிகள்
# குழு

## வேறு

- அமைப்பு
# மனோபாலா

**பாலச்சந்தர்** என்பவர் தமிழ் திரையுலகில் **மனோபாலா** (8 திசம்பர் 1953 – 3 மே 2023) என நன்கு அறியப்பட்டவர் ஆவார். இவர் தமிழ்த் திரைப்பட இயக்குநரும் நடிகரும் தயாரிப்பாளரும் யூடியூப்பரும் ஆவார். தென்னிந்திய திரைப்பட உலகின் சிறந்த நகைச்சுவை நடிகராகவும் திகழ்ந்தார்.  
மனோபாலா 1970களின் முற்பகுதியில் தமிழ் திரையுலகில் தனது வாழ்க்கையைத் தொடங்கினார். இவர் கமல்ஹாசன் மற்றும் பாரதிராஜாவுடன் 1979-ல் "புதிய வார்ப்புகள்" திரைப்படத்தின் உதவி இயக்குநராக பணியாற்றியுள்ளார்.
# மனோபாலா

## தொழில்

மனோபாலா 40 திரைப்படங்களையும், 16 தொலைக்காட்சித் தொடர்களையும் 3 தொலைக்காட்சித் திரைப்படங்களையும் இயக்கியுள்ளார். ஜூலை 2009 வரை 175 திரைப்படங்களில் நடித்துள்ளார். நடிகரும் இயக்குநருமான மனோபாலா தன்னுடைய 69 ஆவது வயதில் காலமானார்.
# மனோபாலா

## தொழில்

### இயக்கிய படங்கள்

1. *ஆகாய கங்கை*- (1982)
1. *நான் உங்கள் ரசிகன்*- (1985)
1. *பிள்ளைநிலா*- (1985)
1. *பாரு பாரு பட்டணம் பாரு*- (1986)
1. *டிசம்பர் 31* (கன்னடம்) - (1986)
1. *தூரத்துப் பச்சை*- (1987)
1. *ஊர்க்காவலன்*- (1987)
1. *சிறைப்பறவை*- (1987)
1. *என் புருஷன்தான் எனக்கு மட்டும்தான்*- (1988)
1. *மூடு மந்திரம்*- (1989)
1. *மல்லுவேட்டி மைனர்*- (1990)
1. *வெற்றி படிகள்*- (1991)
1. *மூன்றெழுத்தில் என் மூச்சிருக்கும்*- (1991)
1. *செண்பகத் தோட்டம்*- (1992)
1. *முற்றுகை*- (1993)
1. *பாரம்பரியம்*- (1993)
1. *கருப்பு வெள்ளை*- (1993)
1. *நந்தினி*- (1997)
1. *அன்னை*- (2000)
1. *சிறகுகள்*- (2001) (தொலைக்காட்சித் திரைப்படம்)
1. *நைனா*-(2002)
# அனுராதபுரம் தேர்தல் மாவட்டம்

**அனுராதபுரம் தேர்தல் மாவட்டம்** (*Anuradhapura electoral district*) எனப்படுவது இலங்கையின் 1978 அரசியலமைப்பின் படி வாக்களிப்புக்காக அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம்  
இத்தேர்தல் மாவட்டம் வடமத்திய மாகாணத்தின் அனுராதபுரம் நிருவாக மாவட்டத்தை மட்டும் உள்ளடக்கிய அலகாகும். இலங்கை நாடாளுமன்றத்துக்கான 225 உறுப்பினர்களில் இம்மாவட்டத்தில் இருந்து 9 பேர் தேர்ந்தெடுக்கப்படுகின்றனர். 2010 ஆம் ஆண்டில் இத்தேர்தல் மாவட்டத்தில் 579,261 பேர் வாக்களிக்கத் தகுதி பெற்றிருந்தனர்.
# அனுராதபுரம் தேர்தல் மாவட்டம்

## தேர்தல் தொகுதிகள்

1. அனுராதபுரம் கிழக்கு தேர்தல் தொகுதி
1. அனுராதபுரம் மேற்கு தேர்தல் தொகுதி
1. மதவாச்சி தேர்தல் தொகுதி
1. ஒரவபொத்தான தேர்தல் தொகுதி
1. கலாவெவ தேர்தல் தொகுதி
1. மிகிந்தல தேர்தல் தொகுதி
1. கெகிராவ தேர்தல் தொகுதி
# செபலோட்டசு

**செபலோட்டசு** (Cephalotus) என்பது ஒரு பூச்சி உண்ணும் தாவரம் ஆகும். இத்தாவரம் 'செபலோட்டேசியீ' என்னும் குடும்பத்தைச் சேர்ந்தது. இக்குடும்பத்தில் 'செபலோட்டசு போலிகுலோரிசு' என்ற ஒரு இனம் மட்டுமே தற்போது காணப்படுகிறது. இவை மேற்கு ஆஸ்திரேலியாவில், அல்பேனி என்ற நகரத்தின் சதுப்பு நிலப்பகுதியில் வளர்கிறது. எனவே இதனை 'அல்பேனிச் சாடிச்செடி' எனவும் அழைப்பார்கள். இச்செடிகள் இப்பகுதியில் காணப்படுவதை முதன்முதலில் 'ஜார்ஜ் சவுண்ட்' என்பவர் கண்டறிந்தார்.  
செபலோட்டசு என்றால் கிரேக்க மொழியில் 'தலையை உடையது' என்பது பொருளாகும். பூவின் அடிப்பகுதியில் தலைப்பகுதிகொண்ட மயிர்கள் போன்ற அமைப்பு உள்ளதனால் இத்தாவரம் இப்பெயர் பெற்றது.